Meuseukat
Meuseukat nakeuh peunajôh khaih Acèh nyang geupeugèt nibak teupong. Peunajoh nyoe nyumjih leupah that mameh. Meuseukat kayem na bak ureueng meukhanduri, lagee watee intat/tueng dara baro atawa linto di Aceh.
Nibak uroë-uroë biasa hana that kayém ta kalon peunajôh nyan geuhidang lé po rumoh keu jamè geuh. Meunan cit nibak keudèe kupi pih hana jimeukat peunajôh nyan. La'èn nibak acara-acara nyang ka meuteuntèe lagèe bak ureuëng meukawén, peunajôh nyan nakeuh geuhidang keu jamè bak uroë raya.
Peunajôh nyang leumiëk nyoë nakeuh maméh meuseubab teuka nibak saka nyang geunguy keu dabeuëh utama keu peuneuwot peunajôh nyan. Nyum mameh nyan meujan cit na meujampu masam bacut nyang teuka nibak pati boh aneuh nyang biasajih geutamah keu teunamah nyum peunajôh meuseukat. Wareuna jih aseuli lagèe wareuna dabeuëh aseuli peuneuwot peunajôh nyan, lagèe teupông gandôm, saka putéh, boh aneuh ngon meuntiga. Antara saka ngon teupông nyang geunguy nakeuh sa bandéng limöng.[1]
ace_Latn ace_Latn ace_Latn ace_Latn